Diari Oficial de la Generalitat Valenciana


Sumari del DOGV 9874, del 19-06-2024 (2024/5857)

RESOLUCIÓ de 14 de juny de 2024, del vicepresident primer i conseller de Cultura i Esport, per la qual s'elaboren les primeres llistes parcials d'esportistes d'elit i de personal tècnic, entrenador, arbitral i jutge d'elit de la Comunitat Valenciana de 2024.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9874

Data del DOGV
:   19-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5857


Data del document
:   14-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport
    * esport professional

RESOLUCIÓ de 14 de juny de 2024, del vicepresident primer i conseller de Cultura i Esport, per la qual s'elaboren les primeres llistes parcials d'esportistes d'elit i de personal tècnic, entrenador, arbitral i jutge d'elit de la Comunitat Valenciana de 2024. [2024/5857]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana determina, en els articles 12 i 17, que per a l'accés als beneficis i mesures de suport que s'establisquen, els esportistes d'elit hauran de figurar en la llista d'esportistes d'elit de la Comunitat Valenciana.  
El Decret 39/2020, de 20 de març, del Consell, de mesures de suport a esportistes d'elit i al personal tècnic, entrenador, arbitral i jutge d'elit de la Comunitat Valenciana, definix, en els articles 3 i 4, respectivament, a l'esportista d'elit de la Comunitat Valenciana i al personal tècnic, entrenador, arbitral i jutge d'elit de la Comunitat Valenciana i establix quins són els criteris generals per a accedir a estes condicions.  
  
Així mateix, l'article 6.5 d'este decret establix la possibilitat d'elaboració i publicació de llistes parcials al llarg de l'any en curs.  
L'Orde 44/2021, de 10 de desembre, de la Conselleria d'Educació, Cultura i Esport, per la qual s'establixen els criteris, condicions i procediment per a la inclusió en les esmentades llistes, establix en la seua disposició addicional segona els terminis de presentació de les sol·licituds per a l'elaboració de les respectives llistes parcials.  
Per Resolució de 24 de maig de 2024, es constituïx la comissió d'avaluació d'esportistes d'elit i del personal tècnic, entrenador, arbitral i jutge d'elit de la Comunitat Valenciana, entre les funcions de la qual s'establix la d'elevar a la persona titular de la conselleria competent en matèria d'esport la proposta de les llistes a les quals es referix el Decret 39/2020.  
Una vegada reunida la comissió d'avaluació d'esportistes d'elit i del personal tècnic, entrenador, arbitral i jutge d'elit de la Comunitat Valenciana, elevada la proposta de llista al vicepresident primer i conseller de Cultura i Esport i d'acord amb esta, en virtut del que s'establix en l'article 21 de l'esmentat Decret 39/2020, de 20 de març, i fent ús de les atribucions que em conferix la Llei 5/1983, del Consell, i el Reglament orgànic i funcional de la Vicepresidència Primera i Conselleria de Cultura i Esport, resolc:  
  
Primer  
La inclusió dels esportistes i les esportistes que s'indiquen a continuació en la primera llista parcial d'esportistes d'elit de la Comunitat Valenciana corresponent a resultats esportius de l'any 2024, les sol·licituds dels quals s'han presentat entre el 21 de gener i el 30 d'abril de 2024.  
Estos esportistes tindran la condició d'esportistes d'elit d'alta competició o de promoció.  
Segon  
La inclusió de les persones que s'indiquen a continuació en la primera llista parcial de personal tècnic, entrenador, arbitral i jutge d'elit de la Comunitat Valenciana corresponent a mèrits esportius de l'any 2024, les sol·licituds de les quals s'han presentat entre el 21 de gener i el 30 d'abril de 2024.  
Estes persones es classificaran en personal tècnic-entrenador i/o personal arbitral-jutge.  
  
Llista de personal tècnic, entrenador, arbitral i jutge d'elit de la Comunitat Valenciana:  
Lista de personal técnico, entrenador, arbitral y juez de élite de la Comunitat Valenciana:  
Tercer  
Les persones que, havent sol·licitat la inclusió entre el 21 de gener i el 30 d'abril de 2024, no estiguen incloses en les respectives llistes, no complixen els criteris per a accedir a la condició d'esportistes d'elit alta competició o promoció o de personal tècnic, entrenador, arbitral i/o jutge d'elit de la Comunitat Valenciana.  
  
Quart  
Les persones que apareixen en el punt primer i segon d'esta resolució seran incloses, respectivament, en la llista d'esportistes d'elit de la Comunitat Valenciana i en la llista de personal tècnic, entrenador, arbitral i jutge d'elit de la Comunitat Valenciana que es publiquen anualment en el Diari Oficial de la Generalitat Valenciana.  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, esta resolució, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu en els terminis i davant els òrgans que s'indiquen a continuació, sense perjuí que es puga interposar qualsevol altre recurs que es considere oportú:  
a) El recurs potestatiu de reposició haurà d'interposar-se davant el mateix òrgan que l'ha dictada, en el termini d'un mes a comptar de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació d'esta resolució en el Diari Oficial de la Generalitat Valenciana.  
  
València, 14 de juny 2024.- El vicepresident primer i conseller de Cultura i Esport: Vicente José Barrera Simó.